Maurice Saatchi

Maurice Saatchi (Bagdad, Irak, 1946ko ekainaren 21a) Erresuma Batuko publizista eta politikaria da. Bera izan zen Saatchi & Saatchi Advertising agentziaren sortzailea.

 Biografia 
Maurice Saatchi Baghdaden jaiotako familia judu bateko hirugarren anaia da. Bere gurasoak Nathan Saatchi, ehun-merkatari arrakastatsua, eta Daisy Ezer izan ziren. Bere anaia nagusia, David (1937an jaioa), oinarrizko produktuen brokerra izan zen. Geroago, Charles jaio zen, 1943an, Mauricekin batera Saatchi & Saatchi Advertising agentzia sortuko zuena. Azken anaia, Philip (1953an jaioa), abeslari eta kantautore egin zen. Antisemitismotik ihesi, familia 1947an Londresera joan zen. Hiri ezezagun eta handi horretan Nathanek negozio arrakastatsua ezartzea lortu zuen ere.

1964an Mauricek Londresko Ekonomia eta Politika Zientzien Eskolan hasi zituen bere ikasketak. Hiru urte geroago, Ekonomian ohoreekin graduatu zen. Urte berean MacMillan soziologia saria irabazi zuen. 

Bere lehen lanpostua Haymarket Publications-en izan zen, non hiru urtez aritu zen lanean.1970an Charlesekin Saatchi & Saatchi Advertising publizitate agentzia sortu zuen.

1984an, Maurice Saatchi bere bigarren emazte Josephine Hartekin ezkondu zen, eta bi seme izan zituzten: Adam eta Edward. 2011n, Josephine hil zen gaixotasun baten ondorioz. 1999an, Saatchi Itzaleko Altxorraren ministro bihurtu zen Lorden Ganberan, eta 2001ean Kabineteko Bulegoan aritu zen. Azkenik, 2003tik 2005era, Alderdi Kontserbadoreko presidente izan zen.

 Saatchi & Saatchi sorrera eta jarduera politikoa 
1970ean Mauricek bere anaiarekin Saatchi & Saatchi Advertising publizitate agentzia sortu zuen. Bertan, publizitate kanpaina esanguratsuak egin zituzten, hala nola hauteskunde orokorretarako Alderdi Kontserbadorearen alde egin zuten Labour isn't working kanpaina  edo Silk Cut zigarro markarako iragarkia. 1986an, Ted Bates enpresa erosi ondoren, munduko publizitate agentziarik handiena bihurtu zen eta 600 bulego baino gehiago izatera heldu zen. 

1995ean, Mauricek eta Charlesek  Saatchi & Saatchi Advertising agentzia utzi behar izan zuten akziodunen arteko desadostasunak zirela eta ..

Saatchi anaiek berehala M&C Saatchi izeneko publizitate agentzia berria sortu zuten, aurreko enpresaren lehiakide bihurtuz. Haiekin batera, zuzendaritza eta sormen sailetako  hainbat kide eraman zituzten, eta baita bezero esanguratsu batzuk ere, British Airways, adibidez. Agentzia berriak arrakasta handia izan zuen eta laster munduko publizitate enpresa ospetsuenetako bat bihurtu zen.

Bere karrera politikoari dagokionez, 1996ko urriaren 4an, Erresuma Batuko monarka, hau da, Erregina Elizabeth II.ak Maurice Saatchi biziarteko lord izendatu zuen eta “Lord Saatchi” bezala ezagututa izaten hasi zen. Britainia Handiko Parlamentuaren goi ganberan, House of Lords izendatuta, parlamentari kontserbadore gisa eseri zen.

Iain Duncan Smith-en agintaldian, Lorden Ganberako oposizioko Ogasuneko bozeramailea izan zen. Hortaz, Michael Howardekin harreman estua mantendu zuen. Bertan, Maurice Saatchik zerga sistemaren sinplifikazioa proposatu zuen, Erresuma Batuko zortzi milioi pertsona pobreenek zergarik ez ordaintzea defendatuz.

2003an, Howard Kontserbadoreen buruzagi bihurtu zenean, Saatchi alderdiaren presidente elkartu izendatu zuten eta 2005eko hauteskunde kanpainaren ardura jaso zuen. Galdu ostean, kargua utzi eta porrotaren inguruko hausnarketa bat argitaratu zuen If this is Conservatism, I am a Conservative izeneko panfletoan. 

2013an, bere emaztea Josephine Hart obulutegietako minbiziaren ondorioz hil ostean, Maurice Saatchik Medical Innovation Bill izeneko lege proposamena aurkeztu zuen, tratamendu mediku berritzaileen erabilpena errazteko helburuarekin. Nahiz eta ideia honek babes handia jaso zuen publikoaren eta zenbait politikariren aldetik, osasun arloko profesionalen elkarteetan; hala nola British  Association eta Royal College of Physicians, hainbat kritika ere jaso zituen.

 Zer egin zuen eta nola 
Saatchi & Saatchi agentziaren kanpainarik ospetsuenetako bat Labour isn’t working kartela izan zen, 1979ko Britainia Handiko hauteskunde orokorretarako sortua. Zuzendari kreatiboz  osatutako epaimahai batek mende osoko iragarkirik eraginkorrena izendatu zuen. Azkenik, kanpaina honek Margaret Thatcher-i garaipena lortzeko lagundu zion.

Dena den, agentzia bere ospea eraikitzen hasia zen aurreko urteetan, publizitate kanpaina sinple eta probokatzaileei esker. Horien artean aipagarria da 1971ean sortutako The Pregnant Man kanpaina, antisorgailuen erabilera sustatzeko. Bertan, gizon haurdun bat erakusten zen honako mezua lagun zuela: "Kontu handiagoz ibiliko zinateke zu izango bazina haurdun geratuko zinena?" Iragarki horrek arreta berezia piztu zuen, mezu zuzen eta probokatzailea erabiliz, eta agentziaren estiloaren adibide bihurtu zen: ideia ausartak, mezu argiak eta inpaktu bisual  handia.

Beste kanpaina nabarmen bat Manhattan Landing izan zen, British Airways airelinearentzat sortua. Iragarki hura airelinearen nazioarteko irudia sendotzeko diseinatu zen eta hainbat sari irabazi zituen. Hala ere, tokian tokiko testuinguru kulturaletara egokitu ez zenez, hainbat herrialdetan kanpainaren eragina mugatua izan zen, New York hiriko irudia ez zelako toki guztietan ezagutzen. Kasu horrek estrategia publizitario uniformeen erronkak erakutsi zituen, marka-koherentzia eta kultur-sentsibilitatea orekatzea zein garrantzitsua den azpimarratuz.

British Airways airelinearentzat, Saatchi & Saatchi agentziak Face kanpaina ere garatu zuen, munduko hainbat herrialdetako pertsonaz osatutako aurpegi erraldoi bat erakusten zuena. Irudi horren bitartez, markaren posizionamendu globala sendotu nahi izan zuten, batasun eta inklusioaren ideia indartsua transmitituz.

 Maurice Saatchiren lanaren kritikak 
Maurice Saatchi, Saatchi & Saatchi eta M&C Saatchi publizitate-agentzien sortzailea, eragin handiko figura izan da publizitatearen eta politikaren munduan. Hala ere, bere ibilbideak kritikak eta polemikak ere eragin ditu, batez ere bere ikuspegi oldarkorragatik eta estrategia korporatiboengatik. 1970eko eta 1980ko hamarkadetan, Saatchi & Saatchik hazkunde azkarra izan zuen, hainbat agentzia eta enpresa erosiz. Kritikari askoren ustez, ikuspegi horrek sormena baztertu eta kantitatea kalitatearen aurretik jarri zuen.

Saatchik politikaren munduan izan zuen partehartzea ere eztabaidatua izan da. 1979ko Erresuma Batuko Alderdi Kontserbadorearen kanpainan, Labour isn’t working leloa erabiliz, komunikazio estrategia eraginkorra erabili zuen. Hala ere, batzuk argudiatu dute arazo sozial eta ekonomiko konplexuak gehiegi sinplifikatu zituela eta polarizazio politikoa areagotu zuela.

2019an, M&C Saatchi agentziaren kontabilitatearazoengatik , Saatchik dimisioa aurkeztu zuen, zuzendaritzako beste kide batzuekin batera. Eskandalu honek konfiantza eta egonkortasuna berreskuratzeko ahaleginak eragin zituen enpresan.

 Gaur egungo pertzepzioa 
Maurice Saatchiren ekarpenek eragina izan dute publizitatearen eta politikaren munduan. Bere ikuspegi estrategiko eta berritzaileak oraindik eztabaidagai dira aditu eta profesionalen artean. Publizitatearen eta politikaren arteko loturak berrasmatu zituen, eta bere negozio-kudeaketa estiloa hainbat sektoretan eragin handikoa izan da.

Gaur egun, Saatchik protagonismoa izaten jarraitzen du hainbat esparrutan. Bere azken urteetako lana minbiziaren tratamenduen inguruko legeak aldatzeko ahaleginetan zentratu da, horretarako marketinaren estrategiak erabiliz.. Bere anbizio pertsonalak ere interesgarriak dira: Time aldizkariaren azalean agertzeko nahia agertu du, eta osasun-arloan duen inplikazioarekin bat eginez, medikuen babesa bermatzeko lege proposamena sustatzen ari da. Honek erakusten du oraindik ere eragin handiko figura bat dela, publizitatetik haratago doan ikuspegi estrategiko batekin.

 Bibliografia 

 Saatchi, M. (2005).  If this is Conservatism, I am a Conservative, Centre for Policy Studies. ISBN: No. 1 905389 02 7
 Goldman, K. (1997). Conflicting Accounts: The Creation and Crash of the Saatchi and Saatchi Advertising Empire, Simon and Schuster. ISBN: 0-684-83553-3
 Conservative Party - profile. (d.g.). https://web.archive.org/web/20050607071053/https://www.conservatives.com/tile.do?def=people.person.page&personID=21892
 Dominiczak, P. (2014ko ekainaren 16a). Lord Saatchi: Cut corporation tax for small businesses. The Daily Telegraph. https://web.archive.org/web/20140617225433/http://www.telegraph.co.uk/finance/personalfinance/consumertips/tax/10904385/Lord-Saatchi-Cut-corporation-tax-for-small-businesses.htm
 Kleinman, P. (1987). The Saatchi & Saatchi story. Weidenfeld and Nicolson.
 The London Gazette. (1996ko urriaren 9a). Issue 54547, page 13389. https://www.thegazette.co.uk/London/issue/54547/page/13389
 BBC News.(2003ko azaroaren 10a. Profile: Lord Saatchi. BBC. http://news.bbc.co.uk/2/hi/uk_news/politics/3256185.stm 
 The Telegraph. (2014ko ekainaren 17a). Lord Saatchi: Cut corporation tax for small businesses. https://web.archive.org/web/20140617225433/http://www.telegraph.co.uk/finance/personalfinance/consumertips/tax/10904385/Lord-Saatchi-Cut-corporation-tax-for-small-businesses.htmll 
 2003an, Howard Kontserbadoreen buruzagi bihurtu zenean, Saatchi alderdiaren presidente Saatchi, M. (2005). If this is Conservatism, I am a Conservative. Centre for Policy Studies. https://cps.org.uk/wp-content/uploads/2021/07/111028105325-IfthisisConservatism.pdf 
 BMJ. (2014). The “Saatchi bill” will allow responsible innovation in treatment. BMJ, 348, g2771. https://doi.org/10.1136/bmj.g2771 
 BBC News. (d.g.). 
 Lockley, L. C., & Dirksen, C. J. (2018). Cases in Marketing. Franklin Classics.
 The Hall of Advertising [@HallOfAdvertising]. (2015, martxoak 16). British airways - Manhattan (1983, UK). Youtube 
 HelloImAPizzaToo [@HelloImAPizzaToo]. (2021, uztailak 24). British airways – face (1989, UK) [4K 60FPS upscale]. 
 The. (2008, apirilaren 6a). Tribute: A legend who was never dull, ordinary or safe. Independent. 
 Redacción Centinela. (2023, urriaren 3a). Lord Saatchi, el publicista estrella que impulsó a Margaret Thatcher. Revista Centinela. 
 Saatchi, M. (2023, urtarrilaren 18a). I used to adore capitalism – then I had lunch with Margaret Thatcher. iNews. 
 Exchange4Media. (2021, abenduaren 11). Maurice Saatchi steps down from M&C Saatchi. 
 BBC News. (2019, abenduaren 10a). Maurice Saatchi leaves ad agency M&C Saatchi. 
 MarketWatch. (2019, uztailaren 10a). Advertising legend Maurice Saatchi says big companies are now worse than big government. 
 Saatchi, M. (2024, irailaren 28a). Tories must stop treating people like mugs. The Telegraph. 
 Caballero, J. (2013, maiatzaren 21a). Maurice Saatchi: “Quiero ser el hombre que curó el cáncer”. El Confidencial. 

 Kanpo estekak 



Kategoria:Bagdadarrak
Kategoria:Erresuma Batuko politikariak
Kategoria:Erresuma Batuko juduak
Kategoria:Irakeko juduak